**325/2019. (VI.18.) Kgy. sz. határozat**

1. Szombathely Megyei Jogú Város Közgyűlése az „Óvoda Intézményi karbantartás” és „Intézményi felújítások” 2019. évi költségvetésben biztosított előirányzatának felhasználására vonatkozó előterjesztést megtárgyalta és a karbantartáshoz, felújításokhoz szükséges előirányzat biztosítását az alábbiak szerint támogatja:

**„Óvoda intézményi karbantartás”**

* **Szombathelyi Maros Óvoda** (Szombathely, Maros u. 17/b.) karbantartási munkálatai – 2 db elhasználódott, korhadás miatt javíthatatlan homokozó cseréje - összesen **bruttó 875.030,- Ft.**
* **Szombathelyi Szivárvány Óvoda** (Szombathely, Deák F. u. 39/a) OVI-FOCI pálya kialakításához plusz előkészítő földmunkák – földtükör kialakítása, kivágott fák gyökereinek eltávolítása - összesen **bruttó 467.000,- Ft.**
* **Szombathelyi Vadvirág Óvoda** (Szombathely, Selmec u. 2.) karbantartási munkálatai:
* kerítésépítés, szegélyezés – **bruttó 811.400,- Ft** ,
* elhasználódott PVC padló járólapra történő cseréje – **bruttó 643.950,- Ft**.

**„Intézményi felújítások”**

* **Szombathelyi Kőrösi Csoma Sándor Utca Óvoda** (Szombathely, Kőrösi Csoma Sándor u. 7.) kérelme alapján - 6 csoportszoba, 2 iroda festése-mázolása, parketta felújítása – **bruttó 5.642.324,- Ft,**
* **Szombathelyi Donászy Magda Óvoda** (Szombathely, Losonc u. 3.) felújítási munkálatai – balesetveszélyes szabadidős terület (óvodai tornapálya) és kerékpár tároló felújítása - összesen **bruttó 7.059.273,- Ft.**
* **Szombathelyi Mocorgó Óvoda** (Szombathely, Váci M. u. 5.) felújítási munkálatai:
* elhasználódott PVC műpadló cseréje – **1.500.000,- Ft+ÁFA**,
* általános tisztasági festés – **1.500.000,- Ft+ÁFA**,
* 3 db homokozó balesetmentesítése, felújítása – **bruttó 1.480.820,- Ft** ,
* az udvari játékok minőségének és biztonságának érdekében tároló faház telepítése – bruttó **688.340,- Ft.**
* **Szombathelyi Vadvirág Óvoda** (Szombathely, Selmec u. 2.) felújítási munkálatai:
* beázott falfelületek festése – **bruttó 2.261.725,- Ft**,
* a beázás miatt tönkrement bútorzat cseréje, javítások – **bruttó 1.841.500,- Ft**,
* rejtett csatornarendszer, és lefolyók csatlakozásainak javítása – **bruttó 942.340,- Ft.**
* A **Szombathelyi Köznevelési Intézmények Gazdasági, Műszaki Ellátó és Szolgáltató Szervezete** (Szombathely, Fő tér 40.) kérelme alapján
* **Szombathelyi Margaréta és Vadvirág Óvoda** felújítási munkái – az óvodák udvarán Ovi-Foci pályák kialakításához előkészítő földmunkák kivitelezése - összesen **bruttó 415.000,- Ft,**
* **Szombathelyi Óvodákban** (4 db - Margaréta Óvoda, Szivárvány Óvoda, Vadvirág Óvoda, Napsugár Óvoda) felújítási munkái – újonnan kialakított Ovi-Foci pályák köré térköves járda építése – **bruttó 5.823.000,- Ft,**
* **Szombathelyi Margaréta Óvoda** (Szombathely, Margaréta u. 1.) – kérelme alapján
* az óvoda udvarán létesítendő kisház alaplemezének, és 15 m2 szegélyköves járda kialakítása – **bruttó 530.479,- Ft,**
* az óvoda belső felújítási munkálatai – festés-mázolás, gipszkarton felületek kialakítása, álmennyezet készítés, ajtócserék – **bruttó 2.638.375,- Ft.**

2. Szombathely Megyei Jogú Város Közgyűlése felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(a végrehajtásért:

Lakézi Gábor, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal